สวัสดีค่ะดิฉันมีอาการ ปวดเมื่อยตามร่างกายมากๆเวลากินอาหารอิ่มแล้ว เช่น หมูกระทะ ส้มตำ เป็นต้น ส่วนการรับประทานอาหาร เช้า เที่ยง เย็นก็ปกติแต่จะมีมีอาการปวดตามหลังบ่า เอว ไม่ทราบว่าเกิดจากสาเหตุอะไรค่ะ ต้องทำอย่างไรบ้าง
สวัสดีค่ะ weena อาการปวดเมื่อยตามร่างกายที่หลัง บ่า เอวดังกล่าวมานั้น สาเหตุที่พบได้บ่อยเช่นเรื่องของกล้ามเนื้ออักเสบหรือตึงตัวตามหลังการใช้งานผิดท่าหรือใช้งานมากจนเกินไปค่ะ สาเหตุอื่นๆเช่นเส้นเอ็นอักเสบ ปลายเส้นประสาทอักเสบ หรือนรองกระดูกกดทับเส้นประสาท ซึ่งมักจะทำให้ปวดมากและมีกล้ามเนื้ออ่อนแรงได้อาการปวดเมื่อยนั้นน่าจะสัมพันธ์กับการรับประทานอาหารได้น้อยค่ะ ยกเว้นว่าเป็นอาการปวดในช่องท้องซึ่งอาจเกี่ยวกับกระเพาะอาหาร ลำไส้ หรือถุงน้ำดีดังนั้นเบื้องต้นควรพักการใช้งานกล้ามเนื้อที่ปวด งดยกของหนัก ฝึกยืดเหยียดกล้ามเนื้อ รับประทานยาแก้ปวดได้ทุก 4-6 ชั่วโมง พักผ่อนให้เพียงพอและหากยังมีอาการเป็นมากต่อเนื่อง จนรบกวนการใช้ชีวิตประจำวัน หรือมีกล้ามเนื้ออ่อนแรงร่วมด้วย ควรไปพบแพทย์